CELEX: C2004/228/43
Language: sk
Date: 2004-09-11 00:00:00
Title: Vec C-265/04: Návrh na začatie konania o prejudiciálnej otázke podaný uznesením Kammarrätten i Sundsvall (Švédsko) zo dňa 17. júna 2004 vo veci Margaretha Bouanich proti Sketteverket

11.9.2004   
            
            
               SK
            
            
               Úradný vestník Európskej únie
            
            
               C 228/22
            
         Návrh na začatie konania o prejudiciálnej otázke podaný uznesením Kammarrätten i Sundsvall (Švédsko) zo dňa 17. júna 2004 vo veci Margaretha Bouanich proti Sketteverket
   (Vec C-265/04)
   (2004/C 228/43)
   Kammarrätten i Sundsvall (Švédsko) uznesením z 17. júna 2004 podal na Súdny dvor Európskych spoločenstiev návrh na začatie konania o prejudiciálnej otázke vo veci Margaretha Bouanich proti Sketteverket, ktorý bol doručený kancelárii Súdneho dvora dňa 24. júna 2004.
   Kammarrätten i Sundsvall (Švédsko) žiada Súdny dvor, aby rozhodol o nasledujúcich otázkach:
   
               1.
            
            
               Dovoľujú členskému štátu články 56 a 58 ES zdaňovať príjem vyplývajúci zo spätného odkúpenia akcií za účelom ich zrušenia zaplatený akciovou spoločnosťou majúcou sídlo v tomto členskom štáte takým istým spôsobom ako dividendy, bez práva na odpočet nákladov súvisiacich s nadobudnutím takto spätne odkúpených akcií, ak je platba vyplatená akcionárovi, ktorý v uvedenom členskom štáte nemá sídlo alebo trvalý pobyt, zatiaľ čo príjem zaplatený v súvislosti so spätným odkúpením akcií akciovou spoločnosťou za účelom ich zrušenia akcionárovi so sídlom alebo trvalým pobytom v tomto členskom štáte je namiesto toho zdaňovaný ako kapitálový výnos s právom odpočítať si náklady súvisiace so spätným odkúpením akcií?
            
         
               2.
            
            
               Ak je odpoveď na prvú otázku záporná: Keď zmluva o zamedzení dvojakého zdanenia uzavretá medzi členským štátom, v ktorom má spoločnosť svoje sídlo a členským štátom, v ktorom má akcionár sídlo alebo pobyt stanovuje, odkazujúc na výklad OECD modelovej zmluvy o zdanení, nižšiu sadzbu dane pre príjmy zaplatené akcionárovi majúcemu sídlo, resp. pobyt v členskom štáte, kde má spoločnosť svoje sídlo a akcionárovi, ktorý má sídlo, resp. pobyt v ďalšom členskom štáte v prípade spätného odkúpenia akcií za účelom ich zrušenia a súčasne táto zmluva umožňuje okrem iného odpočítanie sumy zodpovedajúcej nominálnej hodnote spätne odkúpených akcií, povoľujú za týchto okolností články uvedené v predchádzajúcej otázke členskému štátu použiť právnu úpravu, ktorá tu je uvedená?
            
         
               3.
            
            
               Dovoľujú členskému štátu články 43 a 48 ES použiť právnu úpravu ktorá je vyššie uvedená?